FLORAL Women Boho Pants Hippie Pants Yoga Pants – Buy Boho Clothing Boho Pants Maxi Dress Maxi Skirt
BackBack HomeFLORAL Women Boho Pants Hippie Pants Yoga Pants
Tags: Aladdin Pants, Boho Pants, comfy Pants, Cotton, gift for her, Gypsy Pants, Harem Pants, Hippie Pants, Hippie Trouser, pants Kamoo o ka Bago Motheetši yo Botse | Thušo Bakeng sa Lapa
Molekane wa gago o re: “Ga o ntheetše!” Wena o ipotša gore, ‘Eupša ke be ke theeditše.’ Lega go le bjalo, seo o se kwelego se fapana le seo molekane wa gago a bego a se bolela. Ka baka leo, go tsoga ngangišano e nngwe.
O ka phema diphapano tše. Lega go le bjalo, o swanetše go thoma ka go kwešiša lebaka leo ka lona mo gongwe o ka se kwego tše dingwe tša ditaba tše bohlokwa tša seo molekane wa gago a se bolelago—gaešita le ge o nagana gore o theeditše.
O šitišwa ke dilo tše dingwe, o lapile goba o maemong ao ka bobedi. Bana ba a goeletša, thelebišene e dira lešata, gomme wena o nagana ka bothata bjoo o bilego le bjona mošomong. Bjale molekane wa gago o thoma go bolela le wena—mohlomongwe ka taba ya gore le tla ba le baeng mantšiboa. O dumela ka hlogo, eupša na o tloga o kwele seo se boletšwego? Go ka direga gore ga se wa kwa.
O akanyetša dilo. Se se bitšwa mohuta o gobatšago wa seo go thwego ke go bala kgopolo ya motho. O akanyetša gore go na le molaetša o utegilego mantšung a molekane wa gago, mola ge e le gabotse e le gore o ka ba o feteletša dilo. Ka mohlala, anke re re molekane wa gago o re: “O feditše nako e oketšegilego e ntši o le mošomong bekeng ye.” Ka ge wena o hlatholla se e le go go swaya phošo, o re: “Ga se molato wa ka! Ke swanetše go šoma nako e oketšegilego ka gobane o fetša tšhelete ya rena.” Molekane wa gago, yoo maikemišetšo a gagwe e bego e le go fo šišinya gore le fetše mafelobeke le iketlile gotee, o omanya ka gore: “Ke be ke sa go phare molato!”
O akgofela go nyaka ditharollo. Marcie * o re: “Ka dinako tše dingwe ke no nyaka go hlalosa kamoo ke ikwago ka gona, eupša Mike o nyaka go mpotša gore ke lokiše taba bjang. Ga ke nyake go lokiša taba. Ke fo ba ke nyaka gore a tsebe kamoo ke ikwago ka gona.” Bothata ke’ng? Monagano wa Mike o akgofela go hwetša tharollo. Ka baka leo, mohlomongwe a ka kwa tše dingwe goba a se kwe ditaba ka moka tšeo Marcie a di bolelago.
Go sa šetšwe gore ke’ng seo se bakago bothata, o ka ba bjang motheetši yo kaone?
Theetša ka šedi. Molekane wa gago o na le selo se itšego se bohlokwa seo a nyakago go se bolela, eupša na o itokišeditše go mo theetša? Mohlomongwe ga go bjalo. Ga bjale o ka ba o naganne ka dilo tše dingwe. Ge e ba go le bjalo, o se ke wa itira eka o theeditše. Ge e ba go kgonega, phaela ka thoko seo o se dirago gomme o theetše molekane wa gago ka šedi, goba mohlomongwe o ka kgopela molekane wa gago gore a lete go fihlela o ka kgona go mo theetša.—Molao wa motheo wa Beibele: Jakobo 1:19.
Dumelelanang ka go fana sebaka sa go bolela. Ge e le sebaka sa gago sa gore o theetše, phema go tsena molekane wa gago ganong goba go mo ngangiša. O tla hwetša sebaka sa gago sa go bolela. Ge e le ga bjale, e fo theetša.—Molao wa motheo wa Beibele: Diema 18:13.
Botšiša dipotšišo. Se se tla dira gore o kgone go kwešiša gakaone seo molekane wa gago a se bolelago. Marcie, yo a tsopotšwego pejana, o re: “Ke rata ge Mike a mpotšiša dipotšišo. Se se mpontšha gore o kgahlegela seo ke se bolelago.”
Theetša molaetša, e sego mantšu feela. Ela hloko seo se bolelwago ke boitšhišinyo bja mmele, mosepelo wa mahlo le segalo sa lentšu. Mantšu a rego, “Go lokile” ge e le gabotse a ka bolela gore, “Ga go a loka”—go ithekgile ka gore a bolelwa bjang. Mantšu a rego, “Ga o ke o ithaopela go nthuša” ge e le gabotse a ka bolela gore, “Ke nagana gore ga o ntšee ke le yo bohlokwa.” Leka go hwetša molaetša wa maleba, gaešita le ge o sa bolelwe ka mantšu. Go sego bjalo, le ka feleletša le ngangišana ka seo se boletšwego go e na le go lebiša tlhokomelo go seo ge e le gabotse se bolelwago ke mantšu ao.
Tšwela pele o theeditše. O se ke wa itswalela ditsebe goba wa sepela, gaešita le ge o sa rate seo o se kwago. Ka mohlala, go thwe’ng ge e ba molekane wa gago a go swaya diphošo? Gregory, yo a nago le nywaga e ka godimo ga e 60 a nyetše, o re: “Tšwela pele o theeditše. Naganišiša e le ka kgonthe ka seo molekane wa gago a se bolelago. Se se nyaka gore o be yo a godilego tsebong, eupša se tla go hola.”—Molao wa motheo wa Beibele: Diema 18:15.
Kgahlegela molekane wa gago e le ka kgonthe. Go theetša ka šedi ga e fo ba bokgoni, eupša ke pontšho ya lerato. Ge e ba o tloga o kgahlegela seo molekane wa gago a se bolelago, ga o ikwe o gapeletšega go theetša eupša go fo itiragalela. Ka go dira bjalo o tla ba o latela keletšo ya Beibele e rego: “Šetša tša go hola ba bangwe, e sego tša go hola wena feela.”—Bafilipi 2:4, Good News Translation.
^ ser. 9 Maina sehlogong se a fetotšwe.
“Motho yo mongwe le yo mongwe a akgofele go kwa, a diege go bolela.”—Jakobo 1:19.
“Ge motho a fetola taba pele a ka ekwa, o bontšha bošilo gomme o a inyatšiša.”—Diema 18:13.
“Tsebe ya ba bohlale e tsoma tsebo.”—Diema 18:15.
GE O BOLELA
Ge e ba o leka go bolela le molekane wa gago mola a le ka phapošing e nngwe goba a šeditše selo se itšego, na o tla kwa seo o se bolelago? Go ka ba kaone gore o letele gore molekane wa gago a lebiše tlhokomelo go wena pele goba o letele sebaka se sekaone sa go bolela le yena.—1 Petro 3:8.
Ela hloko mohlala wa ka Beibeleng: Nakong ya ge Jesu a be a nyaka go fetiša ntlha e bohlokwa ya mabapi le boikokobetšo, ga se a fo e bolela. O ile a leta go fihlela go eba le boemo bjo bobotse bja go ka theetšwa. Ke moka o ile a biletša baapostola ba gagwe go yena gomme a fetišetša ntlha ya gagwe go bona.—Mareka 9:33-35; 12:41-44.
Poledišano e botse ke karolo e bohlokwa lenyalong le thabilego. Sehlogo se se bolela ka dika tšeo di ka re thušago go boledišana gabotse.
mailto:?body=Kamoo o ka Bago Motheetši yo Botse%0a%0ahttps%3A%2F%2Fwww.jw.org%2Ffinder%3Fdocid%3D102013446%26wtlocale%3DSE%26srcid=share⊂ject=Kamoo o ka Bago Motheetši yo Botse